cyanic-selkie/wikianc huggingface dataset:
Διυλιστήριο πετρελαίου
Ιστορικό
Το διυλιστήριο στο Ρας Τανούρα της Σαουδικής Αραβίας που είναι ιδιοκτησία της Σάουντι Αράμκο ήταν κάποτε το μεγαλύτερο διυλιστήριο στον κόσμο. Για το μεγαλύτερο μέρος του εικοστού αιώνα, το μεγαλύτερο διυλιστήριο ήταν το διυλιστήριο στο Αμπαντάν του Ιράν. Αυτό το διυλιστήριο υπέστη εκτεταμένες ζημιές κατά τη διάρκεια του πολέμου Ιράν-Ιράκ. Το μεγαλύτερο συγκρότημα διυλιστηρίων παγκοσμίως είναι το Τζαμνάγκαρ, που αποτελείται από δύο γειτονικά διυλιστήρια και λειτουργεί από την Reliance Industries Limited στην Ινδία, με συνολική παραγωγική ικανότητα 1.240.000 βαρέλια/ημέρα. Το συγκρότημα Paraguaná Refinery Complex της PDVSA στη Βενεζουέλα με χωρητικότητα 956.000 βαρέλια/ημέρα και το Ulsan της SK Energy στη Νότια Κορέα με 840.000 βαρέλια/ημέρα είναι το δεύτερο και τρίτο μεγαλύτερο διυλιστήριο αντίστοιχα.(Νοέμβριος 2010)
Εξωτερικοί σύνδεσμοι
Κατηγορία:Χημικές διεργασίες Κατηγορία:Τεχνολογία Πετρελαίου Κατηγορία:Απόσταξη
Μπρίτζπορτ (Κονέκτικατ)
Το Μπρίτζπορτ (αγγλικά: Bridgeport, Connecticut) είναι ο πολυπληθέστερος δήμος στην πολιτεία του Κονέκτικατ των ΗΠΑ και η πέμπτη πολυπληθέστερη πόλη στη Νέα Αγγλία, με πληθυσμό 148.654 κατοίκους το 2020. Βρίσκεται στην ανατολική κομητεία Φαίρφιλντ στις εκβολές του ποταμού Πεκουόννοκ στο στενό του Λονγκ Άιλαντ. Αυτή η πόλη-λιμένας βρίσκεται σε απόσταση 97 χιλιομέτρων από το Μανχάταν και 64 χιλιομέτρων από το Μπρονξ. Συνορεύει με τις πόλεις Τράμπουλ στα βόρεια, Φαίρφιλντ στα δυτικά και Στράτφορντ στα ανατολικά. Το Μπρίτζπορτ και άλλες πόλεις στην κομητεία Φαίρφιλντ αποτελούν την Πολεοδομική Περιφέρεια του Ευρύτερου Μπρίτζπορτ, καθώς και τη μητροπολιτική στατιστική περιοχή Μπρίτζπορτ-Στάμφορντ-Νόρουοκ-Ντάνμπερι, τη δεύτερη μεγαλύτερη μητροπολιτική περιοχή στο Κονέκτικατ. Η μητρόπολη Μπρίτζπορτ-Στάμφορντ-Νόρουοκ-Ντάνμπερι αποτελεί μέρος της μητροπολιτικής περιοχής της Νέας Υόρκης.
Παραπομπές
Κατηγορία:Πόλεις του Κονέκτικατ
Γεωργία Μηττάκη
Η Γεωργία Μηττάκη (1911 - 28 Φεβρουαρίου 1977) ήταν Ελληνίδα τραγουδίστρια.
Βιογραφικά στοιχεία
Γεννήθηκε το 1911 στον Αυλώνα Αττικής. Ο πατέρας της λεγόταν Ευάγγελος Κουρουμπέτσης και η μητέρα της Όλγα Φίστη. Σε ηλικία 18 ετών (1929) εγκαταστάθηκε στην Αθήνα, στη συνοικία Ψυρή. Το 1930 παντρεύτηκε τον κρητικό Γεώργιο Μηττάκη, από τον οποίο έλαβε και το επίθετο, με το οποίο έμεινε γνωστή.
Εργάστηκε σε διάφορα κέντρα δημοτικής μουσικής, όπως στον Έλατο και την Αράχωβα, και συνεργάστηκε με κορυφαίους μουσικούς του είδους, όπως ο Νίκος Καρακώστας, ο Κώστας Γιαούζος κ.ά.
Στην αρχή της δεκαετίας του '50 ταξίδεψε στην Αίγυπτο, ενώ στα τέλη της ίδιας δεκαετίας ταξίδεψε δύο φορές στην Αμερική, όπου οι Έλληνες ομογενείς την υποδέχτηκαν εγκαρδίως. Την ίδια περίοδο ηχογράφησε στην Αμερική και αρκετά τραγούδια.
Το 1965 ηχογράφησε τα τελευταία της τραγούδια, πριν αποσυρθεί για λόγους υγείας. Άφησε την τελευταία της πνοή στις 28 Φεβρουαρίου 1977 στη γενέτειρά της Αυλώνα. Κηδευτηκε στο Γ νεκροταφείο της Νίκαιας και είχε μια κόρη.
Δισκογραφία
Το πρώτο τραγούδι που ηχογράφησε ήταν το «Σ’ ένα τεκέ μπουκάρανε» του τρικαλινού συνθέτη Βασίλη Τσιτσάνη. Στο τραγούδι αυτό ο Τσιτσάνης αφιερώνει στη Γεωργία Μηττάκη ένα στίχο, που η ίδια τραγουδάει: και η Γεωργία η τρανή με κέφι και μεράκι, σαμπαχαδάκι έλεγε με φίνο μπουζουκάκι. Και παρακάτω στο ίδιο τραγούδι ο Τσιτσάνης τής φωνάζει: γεια σου, Γεωργία μερακλού!.
24 π.Χ.
''Η τρέχουσα σελίδα αφορά το έτος 24 π.Χ. κατά το Γρηγοριανό ημερολόγιο ''
Αικατερίνη της Ελλάδας
Η Πριγκίπισσα Αικατερίνη της Ελλάδας και της Δανίας (4 Μαΐου 1913 - 2 Οκτωβρίου 2007) ήταν το έκτο παιδί και η τρίτη κόρη του βασιλέως Κωνσταντίνου Α΄ της Ελλάδας και της Σοφίας της Πρωσίας, αδελφή τριών Βασιλέων των Ελλήνων και μιας Βασίλισσας της Ρουμανίας.
Εξορίες
Γεννήθηκε στις 4 Μαΐου 1913 στην Αθήνα και ανάδοχοι της ήταν οι Ελληνικές Ένοπλες Δυνάμεις. Θείος της ήταν ο Αυτοκράτορας Γουλιέλμος Β' της Γερμανίας.
Η εξορία έγινε τρόπος ζωής για την πριγκίπισσα Αικατερίνη. To 1917 ακολούθησε τους γονείς της στην Ελβετία, μετά τον εξαναγκασμό από την Αντάντ του Κωνσταντίνου σε παραίτηση, το 1920 επιστρέφει στην Ελλάδα όπου μετά από δύο χρόνια ο πατέρας της παραιτείται του θρόνου και πηγαίνουν και πάλι εξορία αυτή τη φορά στη Σικελία, όπου ο Κωνσταντίνος πεθαίνει το 1923.
Και οι τρεις αδελφοί της Αικατερίνης έγιναν Βασιλείς των Ελλήνων. Ο Αλέξανδρος Α΄ από το 1917 έως το 1920, ο Γεώργιος Β΄ από το 1922 έως το 1924 και από το 1935 έως το 1947 και ο Παύλος Α΄ από το 1947 έως το 1964. Η αδελφή της Ελένη έγινε βασιλομήτωρ της Ρουμανίας.
thumb|left|150px|Ο Θυρεός της Ελληνικής Βασιλικής Δυναστείας. Στην παλινόρθωση του Γεωργίου Β΄ το 1935 επέστρεψε στην πατρίδα της, αλλά το ξεκίνημα του Β΄ Παγκοσμίου Πολέμου την ανάγκασε να φύγει για άλλη μια φορά. Το 1941, με την εισβολή των Γερμανών στην Ελλάδα, έφυγε μαζί με τον αδελφό της Παύλο και τη σύζυγό του Φρειδερίκη στην Κρήτη και από εκεί στην Αίγυπτο και στη Νότια Αφρική. Η Αικατερίνη εργάσθηκε ως νοσοκόμα σε νοσοκομείο στο Κέιπ Τάουν. Για τέσσερα χρόνια δεν είχε καθόλου νέα της αδελφής της Ελένης, βασιλομήτορος της Ρουμανίας.
Οικογένεια
Με το τέλος του πολέμου επέστρεψε στην Αγγλία και το 1947 παντρεύτηκε τον Ταγματάρχη Ρίτσαρντ Μπράντραμ (5 Αυγούστου 1911- 5 Απριλίου 1994), παίκτη του ράγκμπυ. Το ζευγάρι γνωρίσθηκε εν πλω στο πλοίο «Ασκάνια», όταν και οι δύο επέστρεφαν στην Αγγλία από την Αλεξάνδρεια. Ο Μπράντραμ υπηρετούσε στη Βαγδάτη.
Η Αικατερίνη πέρασε τα υπόλοιπα χρόνια της ζωής της ήρεμα στην αγγλική ύπαιθρο ασχολούμενη με τη ζωγραφική και μέχρι το θάνατό της είχε στενές σχέσεις με την υπόλοιπη οικογένειά της και τη βρετανική βασιλική οικογένεια. Η τελευταία δημόσια εμφάνισή της ήταν το 2001, σε τελετή στο Ναό του Αγίου Γεωργίου, στο Ουίνδσορ, για τα oγδοηκοστά γενέθλια του πρώτου εξαδέλφου της, Φιλίππου, δούκα του Εδιμβούργου.
Ο Ρίτσαρντ Μπράντραμ πέθανε το 1994. Η Αικατερίνη απεβίωσε στο Λονδίνο στις 2 Οκτωβρίου 2007 σε ηλικία 94 ετών. Μεταξύ 2002 και 2007 ήταν η μοναδική επιζήσασα δισεγγονή της βασίλισσας Βικτωρίας του Ηνωμένου Βασιλείου, καθως η μητέρα της Σοφία ήταν κόρη της Αυτοκράτειρας Βικτωρίας, κόρης της Βικτωρίας. Η Αικατερίνη ετάφη στις 11 Οκτωβρίου 2007 στο Βασιλικό Κοιμητήριο στο Τατόι, στην Αθήνα.
Τίτλοι
Τιμητικές διακρίσεις
Πηγές
Κατηγορία:Πριγκίπισσες της Ελλάδας και της Δανίας Αικατερίνη της Ελλάδας Αικατερίνη της Ελλάδας Κατηγορία:Πριγκίπισσες της Δανίας
Ίον Στούρτζα
Ο Ίον Στούρτζα (Ion Sturza, γενν. 9 Μαΐου 1960) είναι Μολδαβός πολιτικός και επιχειρηματίας που διετέλεσε πρωθυπουργός της Μολδαβίας από τις 19 Φεβρουαρίου έως τις 12 Νοεμβρίου 1999. Στις 21 Δεκεμβρίου 2015, ο Πρόεδρος Νικολάε Τίμοφτι όρισε τον Ίον Στούρζα να καταλάβει τη θέση του πρωθυπουργού για δεύτερη φορά. Ωστόσο, ο Ίον Στούρζα παραιτήθηκε από την εντολή, μετά τη συνάντηση κατά την οποία το υπουργικό του συμβούλιο θα έπρεπε να λάβει την ψηφοφορία για την ανάληψη δεν πραγματοποιήθηκε λόγω έλλειψης απαρτίας.
Εκπαίδευση και πρώιμη επαγγελματική σταδιοδρομία
Γεννημένος στο Pîrjolteni, στην περιοχή Călărași, στην οικογένεια Στούρτζα, Μολδαβών βογιάρων, ο Ίον Στούρτζα ολοκλήρωσε τις σπουδές του στα οικονομικά στο Κρατικό Πανεπιστήμιο της Μολδαβίας.
Πριν από την πτώση της ΕΣΣΔ το 1991, ο Στούρτζα εργάστηκε για την κρατική Εταιρεία Εξωτερικού Εμπορίου. Το 1991, ίδρυσε την Εταιρεία Ινκόν, με έδρα το Κισινάου, η οποία σύντομα έγινε ένας από τους μεγαλύτερους βιομηχανικούς ομίλους της Μολδαβίας, που δραστηριοποιούνται στη βιομηχανία τροφίμων και ποτών. Εργάστηκε ως πρόεδρος της «FinComBank» στο Κισινάου και, από το 1996, ως πρόεδρος του Διοικητικού Συμβουλίου της Τράπεζας. Ο Στούρτζα είναι ο ιδρυτής και πρόεδρος της Fribourg Capital, ενός ιδιωτικού επενδυτικού κεφαλαίου και κεφαλαίου επιχειρηματικών συμμετοχών.
Ως Πρωθυπουργός της Μολδαβίας
Ο Ίον Στούρζα απέκτησε ευρεία πολιτική εμπειρία καθώς ήταν εξέχων πολιτικός στη Μολδαβία. Επιλέχθηκε ως μέλος του Κοινοβουλίου το 1998 και στη συνέχεια έγινε Αντιπρόεδρος της Κυβέρνησης και Υπουργός Οικονομίας. Διετέλεσε πρωθυπουργός από τις 19 Φεβρουαρίου 1999 έως τις 12 Νοεμβρίου 1999.
Διεθνής θέση
Ως πρώην πρωθυπουργός της Μολδαβίας, υπέγραψε το 2011 την ανοικτή επιστολή του Σόρος ζητώντας περισσότερη Ευρώπη στην αναταραχή στο ενιαίο νόμισμα.
Τον Απρίλιο του 2016, το όνομα του Στούρτζα συμπεριλήφθηκε σε μια λίστα με εξέχοντες επιχειρηματίες, κυβερνητικούς και πρώην κυβερνητικούς σε όλο τον κόσμο στα Έγγραφα του Παναμά.
Αστικές δραστηριότητες
Ο Ίον Στούρτζα συμμετέχει σε διάφορες αστικές δραστηριότητες, ως ενεργό μέλος πολλών οργανισμών και φιλανθρωπικών οργανώσεων. Μεταξύ άλλων, είναι ο ιδρυτής του Family Sturza Foundation, το οποίο διαθέτει ένα ευρύ φάσμα προγραμμάτων υποστήριξης που περιλαμβάνουν την παροχή εκπαιδευτικών επιχορηγήσεων και υποτροφιών, την υποστήριξη ορφανοτροφείων και τη χρηματοδότηση πολιτιστικών εκδηλώσεων.
Παραπομπές
Κατηγορία:Πρωθυπουργοί της Μολδαβίας
Παλάτσο Βέκιο
Το Παλαιό Παλάτι (ιταλικά: Palazzo Vecchio) είναι το δημαρχείο της Φλωρεντίας, στην Ιταλία. Αυτό το ρωμαϊκού ρυθμού παλάτι-φρούριο συγκαταλέγεται ανάμεσα στα πιο εντυπωσιακά της επαρχίας της Τοσκάνης. Έχει θέα της πλατείας της Σινιορίας, με το αντίγραφο του αγάλματος "Δαβίδ" του Μικελάντζελο, και μίας σειράς άλλων αγαλμάτων στην παραπλήσια Loggia dei Lanzi.
Παλαιότερα ονομαζόταν Παλάτι της Σινιορίας, από τη "Signoria" της Φλωρεντίας, δηλαδή το κυβερνητικό όργανο της δημοκρατίας της Φλωρεντίας. Κατά καιρούς όμως άλλαξε διάφορα ονόματα, ανάλογα με τις διαφορετικές χρήσεις του παλατιού. Το σημερινό του όνομα το πήρε όταν η επίσημη κατοικία του δούκα των Μεδίκων μετακινήθηκε στην απέναντι πλευρά του ποταμού Άρνο, στο Παλάτσο Πίττι.
Ιστορία
Το 1299, η κοινότητα και ο λαός της Φλωρεντίας αποφάσισαν να χτίσουν ένα παλάτι που θα ήταν αντάξιο της σημασίας της πόλης και που θα ήταν πιο ασφαλισμένο, από άποψη οχύρωσης, σε περιόδους αναταραχής για τους άρχοντες της κοινότητας. Ο Αρνόλφο ντι Κάμπιο, αρχιτέκτονας του Ντουόμο και της Βασιλικής της Σάντα Κρότσε, άρχισε την κατασκευή του κτιρίου πάνω στα ερείπια του Παλάτσο ντέι Φάντι και του Παλάτσο του Εκτελεστή της Δικαιοσύνης, που ανήκαν κάποτε στην οικογένεια Ουμπέρτι. Ο Τζοβάνι Βιλάνι (1276-1348) έγραψε στα Νέα Χρονικά του ότι οι Ουμπέρτι ήταν «επαναστάτες της Φλωρεντίας και Γιβελλίνοι», αναφέροντας ότι το παλάτσο χτίστηκε για να εξασφαλίσει ότι τα σπίτια της οικογένειας Ουμπέρτι δεν θα ξαναχτιστούν ποτέ στην ίδια τοποθεσία.
Το κυβικό κτίριο είναι κατασκευασμένο από στερεά ρουστίκ λιθοδομή, με δύο σειρές από δίφωτα γοτθικά παράθυρα, το καθένα από τα οποία φέρει μια τρίφυλλη αψίδα. Τον 15ο αιώνα, ο Μικελότσο Μικελότσι πρόσθεσε διακοσμητικά ανάγλυφα σχήματος σταυρού και τον κρίνο της Φλωρεντίας στο τύμπανο των αψίδων. Το κτίριο στέφεται με οδοντωτές επάλξεις, που υποστηρίζονται από μικρές καμάρες και υποστηρίγματα. Κάτω από τις καμάρες βρίσκεται μια επαναλαμβανόμενη σειρά από εννέα ζωγραφισμένα οικόσημα της Δημοκρατίας της Φλωρεντίας. Μερικές από αυτές τις καμάρες μπορούν να χρησιμοποιηθούν ως πολεμίστρες (σπιομπάτι) για τη ρίψη καυτών υγρών ή λίθων σε εισβολείς.
Το στερεό, ογκώδες κτίριο ενισχύεται από έναν απλοϊκό πύργο που φέρει ένα ρολόι. Ο Τζοβάνι Βιλάνι έγραψε ότι ο Αρνόλφο ντι Κάμπιο ενσωμάτωσε τον παλαιό πύργο της οικογένειας Φοραμπόσκι (πύργος που ήταν τότε γνωστός ως «Λα Βάκα», δηλ. Η Αγελάδα) στην πρόσοψη του νέου πύργου, ως υποδομή του νέου κτίσματος. Αυτός είναι ο λόγος για τον οποίο ο ορθογώνιος πύργος (ύψους 94 μέτρων) δεν βρίσκεται κατευθείαν στο κέντρο του κτιρίου. Αυτός ο πύργος περιέχει δύο μικρά κελιά, τα οποία, σε διαφορετικές χρονικές στιγμές, χρησιμοποιήθηκαν για τη φυλάκιση του Κοσμά των Μεδίκων (1435) και του Τζιρόλαμο Σαβοναρόλα (1498). Ο πύργος ονομάστηκε Τόρε ντ΄ Αρνόλφο προς τιμήν του σχεδιαστή του. Το μεγάλο ρολόι του πύργου κατασκευάστηκε αρχικά το 1353 από τον Φλωρεντίνο Νικολό Μπερνάρντο, αλλά αντικαταστάθηκε το 1667 με ένα αντίγραφο του πρωτότυπου που φτιάχτηκε από τον Γκέοργκ Λεντέρλε και εγκαταστάθηκε από τον Βιντσέντσο Βιβιάνι.
Ο Δούκας Κοσμάς Α΄ των Μεδίκων μετακίνησε την επίσημη έδρα του από το παλάτι των Μεδίκων της οδού Λάργκα, στο Παλάτσο ντε λα Σινιορία, το Μάιο του 1540, σηματοδοτώντας την ασφάλιση της δύναμης των Μεδίκων στη Φλωρεντία. Όταν ο Κοσμάς αργότερα μετακόμισε στο Παλάτσο Πίτι, μετονόμασε το πρώην παλάτι του σε Παλάτσο Βέκιο που σημαίνει κυριολεκτικά «Παλαιό Παλάτι», αν και η παρακείμενη πλατεία, η Πιάτσα ντε λα Σινιορία, εξακολουθεί να φέρει το αρχικό της όνομα. Ο Κοσμάς ανέθεσε στον Τζόρτζο Βαζάρι να κατασκευάσει μια υπέργεια διάβαση πεζών, τη Διάβαση Βαζάρι, που οδηγούσε από το Παλάτσο Βέκιο, μέσω του Ουφίτσι και του Πόντε Βέκιο στο Παλάτσο Πίτι. Ο Κοσμάς μετακίνησε επίσης την έδρα της κυβέρνησης στο Ουφίτσι.
Το παλάτι απέκτησε νέα σημασία ως έδρα της προσωρινής κυβέρνησης της Ενωμένης Ιταλίας από το 1865 ως το 1871, μια περίοδο που η Φλωρεντία είχε γίνει προσωρινή πρωτεύουσα του Βασιλείου της Ιταλίας. Αν και το μεγαλύτερο μέρος του Παλάτσο Βέκιο είναι σήμερα μουσείο, παραμένει ένα σύμβολο και κέντρο της τοπικής αυτοδιοίκησης. Από το 1872 στεγάζει το Δημαρχείο της Φλωρεντίας και το Δημοτικό Συμβούλιο της πόλης. Ο πύργος του έχει επί του παρόντος τρεις καμπάνες, καθώς η παλαιότερη αφαιρέθηκε τον 13ο αιώνα.
Παραπομπές
Κατηγορία:Κτίρια και κατασκευές στη Φλωρεντία Κατηγορία:Παλάτια στην Ιταλία Κατηγορία:Παλάτια της Φλωρεντίας
Ζωή Μελανδινού
Η Ζωή Μελανδινού ήταν Ελληνίδα λόγια και παιδαγωγός. Γεννήθηκε στο Πλωμάρι της Λέσβου το 1879 και πέθανε στους Νέους Επιβάτες στις 3 Μαΐου 1969.
Γεννήθηκε σε οικογένεια εκπαιδευτικών το 1879 στο Πλωμάρι της Λέσβου και πέρασε τα παιδικά της χρόνια στις Σαράντα Εκκλησιές όπου δίδασκαν ο πατέρας και ο μεγάλος αδελφός της. Αποφοίτησε το 1896 από το Παρθεναγωγείο της Παλλάδας Κωνσταντινουπόλεως, επί διευθύνσεως Σαπφούς Λεοντιάδος.
Δίδαξε στην Αγχίαλο, στην Τραπεζούντα και στη Μυτιλήνη και διετέλεσε διευθύντρια των Παρθεναγωγείων Χατζοπούλειο, Κοντοσκαλίου Κωνσταντινουπόλεως, του Αρχιγενείου Διδασκαλείου Επιβατών, και των Σχολικών Αποικιών Πριγκήπου.
Η Μικρασιατική Καταστροφή την βρήκε να διδάσκει στο Κεντρικό Παρθεναγωγείο του Πέραν απ' όπου έφυγε τον Οκτώβριο του 1922 για να αναλάβει υπηρεσία στο Πρότυπο Σχολείο Μυτιλήνης. Το 1926 μετατέθηκε στο Παρθεναγωγείο Θεσσαλονίκης, ενώ κατά τά χρόνια της Γερμανικής Κατοχής, δίδασκε στο δημοτικό σχολείο Νέων Επιβατών, όπου και παρέμεινε μέχρι το θάνατό της.
Βιβλιογραφία
Κατηγορία:Έλληνες εκπαιδευτικοί
Κυνόσαργες
μικρογραφία|270x270εσ|Χάρτης της αρχαίας Αθήνας όπου το Κυνόσαργες φαίνεται πάνω δεξιά Το Κυνόσαργες ήταν περιοχή της Διομείας, δήμου της αρχαίας Αθήνας, ευρισκόμενο εκτός των τειχών της πόλης, νότια του Ναού του Ολυμπίου Διός, στην αριστερή όχθη του Ιλισού ποταμού· χονδρικά συμπίπτει με τη σημερινή συνοικία του Κυνοσάργους. Στην αρχαιότητα φιλοξενούσε τα Ηράκλεια εν Κυνοσάργει και διέθετε μάλιστα ένα από τα τρία μεγαλύτερα και σημαντικότερα γυμνάσια της Αθήνας (μαζί με την Ακαδημία Πλάτωνος και το Λύκειο): το Κυνόσαργες
Ο μύθος της ίδρυσης του Κυνοσάργους
Ονομάσθηκε έτσι διότι κάποτε όταν οι Αθηναίοι προσέφεραν θυσία στον Ηρακλή, ένας σκύλος πήγε και άρπαξε τους μηρούς του θυσίου ζώου και καταδιωκόμενος στη συνέχεια φτάνοντας στο σημείο αυτό (στο «κυνός αργού», δηλαδή «του λευκού / ταχέος σκύλου») τα εγκατέλειψε.
Οι Αθηναίοι μπροστά σε αυτό το απρόσμενο συμβάν έσπευσαν να συμβουλευτούν το Μαντείο των Δελφών με ποιον τρόπο έπρεπε να «εξιλεώσουν» τον ήρωα Ηρακλή. Τότε έλαβαν τον χρησμό να ιδρύσουν «ιερό» εκεί που ο σκύλος μετέφερε τους μηρούς από το θυσίασμα. Έτσι οι Αθηναίοι ίδρυσαν πράγματι «ιερό» και το ονόμασαν εκ του κυνός αργού Κυνόσαργες.
Περιγραφή
Ήταν «ιερό» και γυμνάσιο για τους μη γνησίους (από πατέρα και μητέρα) Αθηναίων παίδες γι αυτό και ήταν «καθ-ιερωμένο» στον νόθο και αυτόν Ηρακλή. Εκεί γυμναζόταν και ο Θεμιστοκλής, νόθος ων, Αθηναίος, (λόγω μητέρας του αλλοδαπής). Λέγεται ότι ο Θεμιστοκλής κατέβαλε πολλές προσπάθειες για να πείσει τους γνήσιους παίδες Αθηναίους να τον ακολουθήσουν στο Κυνόσαργες για να εξαλειφθεί αυτή η διάκριση. Τούτο όμως δεν φαίνεται να το κατόρθωσε αφού στα χρόνια του Πλουτάρχου υπήρχε ακόμη η διάκριση αυτή.
Φημισμένο ήταν και το άλσος που περιέβαλλε το Γυμνάσιο αυτό. Το γυμνάσιο του Κυνοσάργους χρησίμευε και ως κτήριο διδασκαλίας του μαθητή του Σωκράτη, Αντισθένη που υπήρξε ιδρυτής της φιλοσοφικής σχολής των κυνικών.
Ο Ηρόδοτος αναφέρεται σε έναν βωμό στη περιοχή αυτή το 490/89 π.Χ., ο οποίος έγινε ονομαστό ιερό του Ηρακλή, και το οποίο συνδεόταν επίσης με τη μητέρα του Αλκμήνη, τη σύζυγο του Ήβη και τον βοηθό του Ιόλαο.
Ευρήματα που ενισχύουν την ύπαρξη του Κυνοσάργους βρέθηκαν κατά τη διάρκεια εργασιών σε οικόπεδο πίσω από τον Άγιο Παντελεήμονα Ιλισού, στον σημερινό Νέο Κόσμο.
Εξωτερικοί σύνδεσμοι
Κατηγορία:Αρχαία γυμνάσια της Αθήνας Κατηγορία:Αρχαία ιερά της Αθήνας
Psycho Diver
Το Psycho Diver (ιαπωνικά: サイコダイバー　魔性菩薩, Χέπμπορν: Psycho Diver: Mashō Bosatsu, γνωστό και ως Psycho Diver: Soul Siren) είναι ιαπωνική νεο-νουάρ ταινία anime τρόμου και επιστημονικής φαντασίας που σκηνοθετήθηκε από το Μαμόρου Κάνμπε. Το σενάριό της γράφτηκε από τους Τοσιάκι Καγουάμουρα και Τασουχίκο Ουραχάτα, ενώ βασίζεται στη νουβέλα με το ίδιο όνομα, του Μπάκου Γιουμεμάκουρα. Κυκλοφόρησε στην Ιαπωνία στις 21 Μαΐου του 1997 σε μορφή VHS, και στις 21 Ιουλίου του 2008 σε DVD από την Urban Vision.
Σενάριο
Η ταινία περιστρέφεται γύρω από την ιστορία του Μποσουτζίμα (Τζότζι Νακάτα, Μάικλ Σκοτ Ράιαν), ενός ώριμου άνδρα Δύτη Ψυχών (Psycho Diver). Έχει, δηλαδή, την υπερφυσική ικανότητα να μπαίνει στις ψυχές άλλων ανθρώπων, με τη βοήθεια της τεχνολογίας μέσω εξωμοίωσης, και με κίνδυνο να χάσει τη ζωή του στη διαδικασία. Του ανατίθεται να διεισδύσει στην ψυχή μία νεαρής τραγουδίστριας, της Γιούκι (Τζούνκο Ιγουάο, Σέρι Λιν) από την αδερφή της Κιόκο (Ατσούκο Τανάκα). Η κοπέλα στοιχειώνεται από βίαιες αναμνήσεις, με αποτέλεσμα να μη μπορεί να τραγουδήσει. Στην πορεία, ανακαλύπτει ότι διαθέτει ψυχικές ικανότητες, τις οποίες δεν μπορεί να ελέγξει. Ως αποτέλεσμα, σκοτώνει όσους όσους Psycho Diver προσπαθούν να μπουν στην ψυχή της για να τη βοηθήσουν. Όταν μπαίνει μέσα της ο Μποσουτζίμα, μαθαίνει για τη ζωή και τα παιδικά χρόνια της. Η κοπέλα, ήδη από την παιδική της ηλικία, είχε τεράστιες ψυχικές δυνάμεις. Όταν οι γονείς της χώρισαν, μεγάλωσε μόνη. Κάποια στιγμή η μητέρα της, Αντζέλικα (Ατσούκο Τανάκα, Αϊόνα Μόρις), επέστρεψε για να της κληροδοτήσει την αρχηγική της θέση, στην αίρεση που οδηγούσε. Λίγο πριν το καταφέρει, εμφανίζεται ο πατέρας της Γιούκι, και σκοτώνει την Αντζέλικα.
Υποδοχή
Το Psycho Diver έλαβε μέτριες κριτικές, σημειώνοντας βαθμολογίες 5,6 στην IMDb από 86 και 5,96 στο MyAnimeList από 830 ψήφους. Ωστόσο, η ταινία θεωρείται καλτ. Ο Γουέην Σόρτγουορθ του The Spinning Image χαρακτήρισε την ταινία "εντυπωσιακή, με πολλά να συμβαίνουν στην πολύ σύντομη διάρκειά του".
Εξωτερικοί σύνδεσμοι
Κατηγορία:Ιαπωνικές ταινίες Κατηγορία:Κυβερνοπάνκ ταινίες Κατηγορία:Ταινίες anime Κατηγορία:Ταινίες επιστημονικής φαντασίας Κατηγορία:Νεο-νουάρ ταινίες
Β΄ Κατηγορία ποδοσφαίρου ανδρών Βελγίου
Η Δεύτερη Κατηγορία (ολλανδικά: Tweede klasse, γαλλικά: Division 2, γερμανικά: Zweite Division) ήταν το δεύτερο υψηλότερο επίπεδο ποδοσφαίρου ανδρών στο Βέλγιο. Δημιουργήθηκε το 1909 από τη Βασιλική Βελγική Ποδοσφαιρική Ομοσπονδία. Το 2016 καταργήθηκε και έδωσε τη θέση της στην Πρώτη Κατηγορία Β.
Ιστορία
Το δεύτερο τμήμα ποδοσφαίρου του Βελγίου δημιουργήθηκε το 1905. Το 1923 υπήρχαν δύο όμιλοι σε αυτό το τμήμα. Το 1926, το σύστημα αλλάζει καθώς οι δύο όμιλοι ενώνονται σε έναν ενιαίο με 14 ομάδες. Στο τέλος της σεζόν 1930 - 1931, χωρίστηκε σε ξανά σε δύο ομίλους(14 σωματεία το καθένα). Οι δύο τελευταίες ομάδες σε κάθε όμιλο υποβιβάζονταν και δύο πρώτοι από κάθε όμιλο προβιβάζονταν. Το 1952, το πρωτάθλημα μετονομάστηκε σε Β΄ Κατηγορία με 16 ομάδες αποτελούμενες έναν όμιλο. Τέλος, το 1994 η κατηγορία πήρε την τελική της μορφή αποτελούμενη από 18 ομάδες.
Μεταξύ του 2008 και του 2010 ονομάστηκε σε EXQI League λόγω χορηγίας από τον τηλεοπτικό σταθμό Euro1080. Στο τέλος της περιόδου 2009/2010, ο χορηγός αυτός δεν έδειξε περισσότερο ενδιαφέρον στο πρωτάθλημα, λόγω των οικονομικών όρων. Ωστόσο, το 2012, το πρωτάθλημα βρήκε ένα νέο χορηγό την Belgacom, και μετονομάστηκε σε Belgacom League. Το πρωτάθλημα μετονομάστηκε εκ νέου σε Proximus League το 2015, λόγο αλλαγής επωνυμίας του χορηγού σε Proximus. Με την αναδιάρθρωση του 2016, η Δεύτερη Κατηγορία καταργήθηκε.
Νικήτριες
(2009-) Λιρς ΣΚ Λεουβέν Σπορτίνγκ Σαρλερουά ΚΒ Οστένδη ΚΒΚ Βέστερλο
Εξωτερικοί σύνδεσμοι
Κατηγορία:Ποδόσφαιρο στο Βέλγιο
Κουφονήσι
Με το όνομα Κουφονήσι αναφέρονται δύο νησιά της Ελλάδας:
Νεβιάνσκ
Το Νεβιάνσκ (ρωσ. Невьянск) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 25.900 κατοίκους. Βρίσκεται 75 χλμ νότια από το Αικατερίνενμπουργκ, στο ποταμό Νέιβα. Είναι κέντρο της Ορθοδοξίας και της εικονογραφίας.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
25 π.Χ.
''Η τρέχουσα σελίδα αφορά το έτος 25 π.Χ. κατά το Γρηγοριανό ημερολόγιο ''
Κατάλογος Υπουργών Εσωτερικών της Ιταλίας
Ο Υπουργός Εσωτερικών της Ιταλίας (ιταλικά: Ministro dell'Interno) είναι μία από τις πιο σημαντικές θέσεις της ιταλικής κυβέρνησης. Ο σημερινός Υπουργός είναι ο Αντζελίνο Αλφάνο, ο οποίος διορίστηκε στο αξίωμα αυτό στις 28 Απριλίου 2013.
Στα καθήκοντα του Υπουργού Εσωτερικών περιλαμβάνονται η εσωτερική ασφάλεια, η προστασία της συνταγματικής τάξης, η πολιτική προστασία έναντι καταστροφών και τρομοκρατικών επιθέσεων, μεταναστευτικά θέματα, καθώς και άλλα πιθανά προβλήματα. Στο υπουργείο του συντάσσονται τα διαβατήρια, οι ταυτότητες και η νομοθεσία σχετικά με την οπλοκατοχή.
Ιταλική Δημοκρατία
Κατηγορία:Ιταλοί πολιτικοί
Αλέξανδρος Θεοδοσόπουλος
Ο Αλέξανδρος ή Αλέκος Θεοδοσόπουλος (1900 - 1967) ήταν Έλληνας δημοσιογράφος και πολιτικός από τη Φθιώτιδα.
Βιογραφικό
Ήταν δημοσιογράφος με μεγάλο κύρος και επιβολή. Στις Ελληνικές εκλογές 1935 ήταν υποψήφιος βουλευτής με το Κόμμα Φιλελευθέρων. Στις 11 Απριλίου του 1953 ο Βασιλιάς Παύλος του απένειμε τον Χρυσούν Σταυρόν του Τάγματος Γεωργίου Α'. Το 1963 ανέλαβε Υφυπουργός παρά τη Προεδρία της Κυβερνήσεως και Υπουργός Τύπου στην Υπηρεσιακή κυβέρνηση του Στυλιανού Μαυρομιχάλη. Το έτος 1966 η ΕΣΗΕΑ του απένειμε το "Χρυσούν Εύσημον Δημοσιογραφίας, εις αναγνώρισιν των πολλαπλών υπηρεσιών τας οποίας προσέφερε στο επάγγελμα."
Πηγές
Κατηγορία:Έλληνες δημοσιογράφοι Κατηγορία:Έλληνες υπουργοί Τύπου Κατηγορία:Χρυσός Σταυρός του Τάγματος του Γεωργίου Α΄
26 π.Χ.
''Η τρέχουσα σελίδα αφορά το έτος 26 π.Χ. κατά το Γρηγοριανό ημερολόγιο ''
28 π.Χ.
''Η τρέχουσα σελίδα αφορά το έτος 28 π.Χ. κατά το Γρηγοριανό ημερολόγιο ''
Πανελλήνιο πρωτάθλημα ανώμαλου δρόμου ανδρών 1933
Tο Πανελλήνιο πρωτάθλημα ανώμαλου δρόμου ανδρών του 1933 διεξήχθη στην Αθήνα με διοργανωτή στον ΣΕΓΑΣ στις 29 Ιανουαρίου. Νικητής σύλλογος αναδείχθηκε ξανά ο Παναθηναϊκός Α.Ο.
Τα περιφερειακά πρωταθλήματα
Διεξήχθησαν την Κυριακή 14 Ιανουαρίου σε οκτώ πόλεις, σε διαδρομή 7 χλμ. με συμμετοχή αθλητών από σωματεία-μέλη του ΣΕΓΑΣ, με τους εξής διοργανωτές συλλόγους:
Το πανελλήνιο πρωτάθλημα
Διεξήχθη στις 29 Ιανουαρίου στην Αθήνα, σε απόσταση 9 χλμ.
Πηγές
Κατηγορία:Στίβος το 1933 Ανδρων Κατηγορία:Διοργανώσεις στίβου στην Αθήνα
590 Τόμυρις
Η Τόμυρις (Tomyris) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,895. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη βασίλισσα των Μασσαγετών περί το 530 π.Χ..
Εξωτερικοί σύνδεσμοι
Τομυρις
Υπουργείο Εσωτερικών (Τουρκία)
120px|thumb|Παλαιότερο σήμα του υπουργείου Το Υπουργείο Εσωτερικών (τουρκικά: İçişleri Bakanlığı) είναι υπουργείο της κυβέρνησης της Δημοκρατίας της Τουρκίας, αρμόδιο για εσωτερικές υποθέσεις που αφορούν την ασφάλεια στην Τουρκία.
Εξωτερικοί σύνδεσμοι
Εσωτερικών
Just Dance
Το τραγούδι έχει λάβει θετικές κριτικές από κριτές του χώρου της ηλεκτρονικής χορευτικής μουσικής.. Το τραγούδι έχει επίσης πετύχει εμπορική επιτυχία φτάνοντας στην κορυφή των charts στις Ηνωμένες Πολιτείες, την Αυστραλία, τον Καναδά, την Ιρλανδία, των Κάτω Χωρών και του Ηνωμένου Βασιλείου, καθώς και φθάνοντας στο top ten σε πολλές άλλες χώρες. Στις Ηνωμένες Πολιτείες, το "Just Dance" ήταν μία ήρεμη επιτυχία, περνώντας σχεδόν πέντε μήνες στο Billboard Hot 100 πριν φτάσει τελικά στην κορυφή του chart τον Ιανουάριο του 2009, αφού είχε κυκλοφορήσει από τον Απρίλιο του 2008. Ο Tod Tucker, Διευθυντής Προγραμματισμού της Tulsa Pop Station KHTT, αναγνωρίστηκε από το Mediabase ως ο πρώτος που έπαιξε το "Just Dance" στο ραδιόφωνο στις Ηνωμένες Πολιτείες στις 3 Απριλίου του 2008. Πούλησε 419.000 downloads σε μόλις μία εβδομάδα και έγινε το δεύτερο καλύτερο σε πωλήσεις digital single όλων των εποχών στις ΗΠΑ. Προς το παρόν, είναι το καλύτερο σε πωλήσεις ντεμπούτο single όλων των εποχών στις ΗΠΑ, με ψηφιακές πωλήσεις των 6,6 εκατομμυρίων. Το single είναι ένα από τα καλύτερα σε πωλήσεις singles όλων των εποχών, έχοντας πουλήσει πάνω από 9 εκατομμύρια αντίτυπα.
Το μουσικό βίντεο του τραγουδιού απεικονίζει τη Lady Gaga να εμφανίζεται σε ένα πάρτι όπου παίζει το τραγούδι, προτρέποντας τους ανθρώπους να αρχίσουν να χορεύουν μες στην απόλαυση. Η Gaga σύγκρινε την εμπειρία της από τα γυρίσματα του βίντεο με το να είναι σε σετ του Μάρτιν Σκορσέζε. Το "Just Dance" εκτελέστηκε ζωντανά από τη Gaga σε μια σειρά από ζωντανές εμφανίσεις της, συμπεριλαμβανομένης της πρώτης περιοδείας The Fame Ball Tour και της δεύτερης παγκόσμιας περιοδείας Monster Ball. Το 2009, το τραγούδι έλαβε υποψηφιότητα για Grammy στην κατηγορία καλύτερου χορευτικού τραγουδιού αλλά έχασε από το ηλεκτρονικό δίδυμο των Daft Punk και το τραγούδι τους "Harder, Better, Faster, Stronger (Alive 2007)".
Συγγραφή και έμπνευση
Το "Just Dance" είναι γραμμένο από τη Gaga, τον Akon και τον RedOne ο οποίος και παρήγαγε το κομμάτι. Σε μια συνέντευξη στο περιοδικό Heat η Gaga εξήγησε πως εμπνεύστηκε να γράψει το τραγούδι. Είπε: "Ήμουν πολύ ζαλισμένη. Έγραψα το τραγούδι σε περίπου 10 λεπτά με τον [παραγωγό] RedOne. Και ήταν η πρώτη μου φορά που ήμουν σε ένα στούντιο του Χόλιγουντ. Πολύ αρχάρια, (σε) μεγάλο τεράστιο δωμάτιο με γιγαντιαία ηχεία." Η Gaga έγραψε το "Just Dance" μες στον Ιανουάριο του 2008 και σύμφωνα με αυτήν ήταν "σκληρή δουλειά και πολλοί άνθρωποι δεν πίστεψαν σε αυτό αρχικά". Αργότερα, η Gaga αναφέρθηκε για το τραγούδι λέγοντας, «Αυτό το τραγούδι μου έσωσε τη ζωή. Ήμουν σε έναν τόσο σκοτεινό χώρο στη Νέα Υόρκη. Ήμουν τόσο καταθλιπτική, πάντα σε ένα μπαρ. Πήγα σε ένα αεροπλάνο για Los Angeles για να κάνω τη μουσική μου και μου δόθηκε μια ευκαιρία για να γράψω το τραγούδι που θα άλλαζε τη ζωή μου και το έκανα. Ποτέ δεν γύρισα πίσω. Άφησα πίσω το αγόρι μου, το διαμέρισμά μου. Ακόμα δεν έχω ξαναπάει πίσω. Η μητέρα μου πήγε σε αυτό και καθάρισε για μένα.» Σε μια συνέντευξη με το Contactmusic.com η Gaga εξήγησε ότι το "Just Dance" είναι ένα χαρούμενο τραγούδι και υποτίθεται ότι πρέπει να εκτιμηθεί από τους ανθρώπους που περνούν δύσκολες στιγμές, όπως να χάνουν τις δουλειές και τα σπίτια τους κλπ. Η Gaga έπειτα εξηγεί με το Artistdirect ότι ήθελε να γράψει ένα όμορφο τραγούδι με το "Just Dance". Ρωτούμενη το λόγο για τον οποίο το "Just Dance" έχει γίνει δημοφιλές, η Gaga είπε ότι σκέφτηκε, "Όλοι ψάχνουν για ένα τραγούδι που πραγματικά μιλάει για τη χαρά στην ψυχή μας και στην καρδιά μας και να περνάνε καλά. Είναι απλά ένα από αυτά τα τραγούδια. Δίνει μια ευχάριστη αίσθηση, και όταν το ακούς, σε κάνει να νιώθεις πραγματικά καλά. Είναι τόσο απλό. Δεν νομίζω ότι είναι πυρηνική φυσική όταν πρόκειται για την καρδιά. Νομίζω ότι είναι ένα τραγούδι με θέμα την καρδιά". Τον Μάρτιο του 2010 το τραγούδι κυκλοφόρησε ως downloadable content για τη μουσική σειρά βιντεοπαιχνιδιών 'Rock Band', μαζί με το "Poker Face", το "Monster" και το "Bad Romance", ως μέρος του "Lady Gaga Pack 01".
Σύνθεση
Το "Just Dance" είναι ένα uptempo, dance-pop και electropop τραγούδι. Το τραγούδι συνδυάζει synths των clipped marching beats, αυξημένη ηλεκτρονική μουσική και περιέχει ήπια R&B ενσταλαζόμενα beats. Σύμφωνα με την παρτιτούρα που δημοσιεύθηκε στην Musicnotes.com από τον Alfred Publishing, το τραγούδι έχει οριστεί σε compound time με μέτριο ρυθμό χτύπων από 124 χτύπους ανά λεπτό. Είναι γραμμένο στο κλειδί του C♯ minor. Τα φωνητικά της Gaga εκτείνονται από τη χαμηλή νότα της G3 ως την υψηλή νότα της C5. Το τραγούδι ξεκινά με ένα γρήγορο tempo ακολουθούμενο από το synth arrangement και τη Gaga να λέει "RedOne". Το "Just Dance" έχει μια βασική συγχορδία του C♯m–E–B–F♯m. Ο Colby O'Donis τραγουδά τη γέφυρα στην ίδια έκταση φωνητικών με τη Gaga που ακολουθείται από μια επηρεασμένη από R&B γέφυρα από αυτήν, μετά την οποία το ρεφραίν επαναλαμβάνεται με τον O'Donis να κάνει δεύτερα φωνητικά και τα marching beats. Το τραγούδι τελειώνει με την ηχώ της λέξης "dance" (χόρεψε).
Στιχουργικά, το "Just Dance" δίνει μια μερικώς χιουμοριστική προοπτική με στίχους όπως "What's going on on the floor? / I love this record, baby but I can't see straight anymore". Οι στίχοι έχουν να κάνουν με το να είναι κανείς εντελώς μεθυσμένος σε ένα πάρτι. Ο πρωταρχικός στίχος "A RedOne" έχει συχνά παρερμηνευθεί ως "red wine" (κόκκινο κρασί), αλλά στην πραγματικότητα είναι μια αναφορά στον παραγωγό RedOne.
Λυσσαριά Αχαΐας
Η Λυσσαριά υπήρξε παλιός, βραχύβιος οικισμός του τότε Νομού Αχαιοήλιδος, που δεν υπάρχει πια. Η θέση του οικισμού τοποθετείται στην περιοχή ανάμεσα στους οικισμούς της Πλατανόβρυσης, της Χαλανδρίτσας και του Βασιλικού, ενώ σήμερα στη θέση του έχει αναπτυχθεί ο νεότερος οικισμός της Κοίμησης.
Just Dance
Κριτικές
Το τραγούδι έχει λάβει γενική αναγνώριση. Ο Matthew Chisling του Allmusic περιέγραψε το τραγούδι ως «ένα εργοστάσιο παραγωγής ηλεκτρικού ρεύματος από χορευτικά κύματα και κολλητικά παραγόμενα beats". Ο Alexis Petridis από την εφημερίδα The Guardian το αποκάλεσε μια «σαγηνευτική καταναγκαστική ιστορία του τραβώντας ένα φάρμακο που προκαλείται από Whitey, με ένα συνδυασμό κούρεμα beats πορείας, ηλεκτρονικά πριόνισμα και ήπια R&B γεύση που φέρει μια ασαφή ομοιότητα με το "Maneater" της Nelly Furtado. Ο Ben Norman του About.com, δήλωσε ότι το τραγούδι "ανοίγει το άλμπουμ σαν μια βαλκυρία με αποτέλεσμα την επιβάρυνση [...] ιππασία θριαμβευτική μπροστά του στρατού της. Αν δεν γνωρίζετε αυτό το τραγούδι, χρησιμοποιήστε το πρόγραμμα περιήγησης σας. Δεν θα σπαταλήσω χρόνο εξηγώντας πως ακούγεται." Ωστόσο σημείωσε επιπλέον ότι το τραγούδι δεν είναι πρωτοποριακό και το συνέκρινε με τις δουλειές της Rihanna, του Chris Brown και των Pussycat Dolls. Bill Lamb από το About.com ονόμασε το τραγούδι ήπιο αλλά πιασάρικο αρκετά για την Gaga ώστε να γίνει αντιληπτή από την mainstream. Προσέθεσε επίσης ότι "το 'Just Dance' έχει δυνατή ενέργεια και διαθέτει την εντυπωσιακή φωνή της Lady Gaga, αλλά μάλλον καταλήγει τελικά στην ανιαρή dance-pop." Τα απαλά φωνητικά του Colby O' Donis επίσης εκτιμήθηκαν.
Λυσσαριά Αχαΐας
Ιστορικά στοιχεία
Η Λυσσαριά, που ίσως αρχικά να ονομαζόταν «Λυσσαρέα», καταγράφηκε το 1700 στην ενετική απογραφή «Grimani» ως «Lisaria» και είχε 19 οικογένειες (77 κάτοικοι). Ως «Lisaria, το 1830, είχε πληθυσμό 9 οικογένειες, ενώ το 1835 αναφέρεται να κατοικείται από 5 οικογένειες (22 κάτοικοι). Αναγνωρίστηκε ως οικισμός στις 20/04/1835, όταν και υπήχθη στον τότε Δήμο Φαρών, ενώ καταργήθηκε από οικισμός το 1845 (ΦΕΚ 32Α της 08/12/1845).
Just Dance
Κριτικές
Ο Evan Sawdey του PopMatters.com είπε ότι το "Just Dance" είναι ένα έντονα πιασάρικο single και είναι μια εξαιρετική ένδειξη του άλμπουμ. Ο Ben Hogwood του MusicOMH επαίνεσε το τραγούδι λέγοντας: "Δεν θα πάρετε πολύ περισσότερες πιασάρικες ωδές για πάρτυ πέρα από το chart topping Just Dance φέτος, ένα γυαλισμένο διαμάντι που θα μείνει στο κεφάλι σας για τις επόμενες εβδομάδες." Ο Freedom lu Lac της The Washington Post περιέγραψε το τραγούδι να είναι "γεμάτο με αλόγιστα επιπόλαιη synth-pop που ταιριάζει με χαμηλού βαθμού αυλάκια χορό με τα παγωμένα, σχεδόν εξωπραγματικά φωνητικά της GaGa σχετικά με την ευδαιμονία του χορού". Η Lynn Saxberg από το The Ottawa Citizen, κατά την αναθεώρηση της The Fame Ball Tour της Gaga, ονόμασε το τραγούδι έναν τέλειο sing-along club ύμνο. Ο Sal Cinquemani από το Slant Magazine έγραψε ότι το τραγούδι μοιάζει με τον "απελπισμένο συντετριμμένο άνθρωπο που πιθανόν να συναντήσετε να πάει χαμένο σε κανένα υποκλάμπ στο L.E.S. στις τέσσερις το πρωί", όπως τονίζεται από τους στίχους. Η Talia Kranes από το BBC αποκάλεσε το τραγούδι ακαταμάχητο και είπε ότι "η πιασαρικότητα των τραγουδιών της είναι βέβαιο ότι θα εδραιώσει τη θέση της στον κατάλογο των ποπ ειδώλων".
Λυσσαριά Αχαΐας
Ιστορικά στοιχεία
Στην περιφέρεια της Τοπικής Κοινότητας Πλατανόβρυσης απαντώνται τα τοπωνύμια «Λυσσαριά» και «Λυσσαρόβρυση».
Εξωτερικοί σύνδεσμοι
Κατηγορία:Εγκαταλελειμμένα χωριά του Νομού Αχαΐας Κατηγορία:Δήμος Φαρρών Κατηγορία:Δήμος Ερυμάνθου
Just Dance
Κατάταξη στα τσαρτ
Στις Ηνωμένες Πολιτείες, το "Just Dance" ήταν ένα club-hit μετά την κυκλοφορία του, φτάνοντας στο νούμερο δύο τόσο στα τσατρς του Hot Dance Airplay όσο και στου Hot Dance Club Play το καλοκαίρι του 2008. Το τραγούδι μπήκε στο Billboard Hot 100 chart στη θέση εβδομήντα έξι στις 16 Αυγούστου 2008. Ανέβηκε στο νούμερο δύο στο Hot 100, αφού πούλησε 419.000 σε downloads στις 10 Ιανουαρίου 2009. Στο ίδιο τεύχος, το τραγούδι ανέβηκε στο νούμερο ένα στο Pop 100. Την επόμενη εβδομάδα, το τραγούδι τελικά ανέβηκε στο νούμερο ένα στο Hot 100. Το single έκανε είκοσι δύο εβδομάδες για να φτάσει στην κορυφαία θέση, η οποία είναι η δεύτερη μεγαλύτερη άνοδος στο νούμερο ένα από το "With Arms Wide Open" των Creed που του πήρε είκοσι επτά εβδομάδες πριν φτάσει τελικά στο νούμερο ένα το Νοέμβριο του 2000. Το τραγούδι εμφανίστηκε επίσης στο Hot R&B/Hip-Hop Songs chart, όπου έφτασε στη θέση εβδομήντα δύο. Το τραγούδι πέρασε 49 εβδομάδες στο Hot 100 και στις 17 Φεβρουαρίου του 2011, το single πιστοποιήθηκε έξι φορές πλατινένιο από την Recording Industry Association of America (RIAA) για πωλήσεις έξι εκατομμυρίων αντιτύπων. Το single έγινε το δεύτερο τραγούδι που φτάνει τα έξι εκατομμύρια σε πληρωμένα downloads. Στον Καναδά, το τραγούδι έκανε το ντεμπούτο του στο νούμερο ενενήντα επτά στο καναδικό Hot 100 για την έκδοση της έβδομης Ιουνίου 2008. Έφθασε στην κορυφή στις 23 Αυγούστου 2008, και έμεινε στην κορυφή για πέντε συνεχόμενες εβδομάδες. Το τραγούδι πιστοποιήθηκε έξι φορές πλατινένιο από την Canadian Recording Industry Association (CRIA) τον Ιούνιο του 2009, για πωλήσεις των 240.000 αντιτύπων σε πληρωμένα ψηφιακά downloads. Μέχρι τον Ιούνιο του 2012, έχει πουλήσει 6,6 εκατομμύρια ψηφιακά downloads στις Ηνωμένες Πολιτείες.
Το κομμάτι έκανε το ντεμπούτο του στο νούμερο τριάντα τέσσερα στο ARIA Singles Chart στις 21 Ιουλίου 2008, και ανέβηκε στο δεκαεπτά την επόμενη εβδομάδα γινόμενος ο «μεγαλύτερος κερδισμένος» του τσαρτ. Στις 15 Σεπτεμβρίου 2008, το κομμάτι έφθασε στη κορυφή του chart. Από τότε έχει πιστοποιηθεί τρεις φορές πλατινένιο από την Australian Recording Industry Association (ARIA) για πωλήσεις των 210.000 αντιτύπων. Το τραγούδι πιστώνεται ως το μεγαλύτερο σε διάρκεια charting single στην ιστορία της ARIA, μένοντας πάνω από ογδόντα ένα εβδομάδες στο top 100. Το "Just Dance" έκανε το ντεμπούτο του στα charts της Νέα Ζηλανδία στο νούμερο δεκαεννέα, και έφθασε μέχρι το νούμερο τρία. Έχει γίνει πλατινένιο από την Ένωση Βιομηχανίας Καταγραφής της Νέας Ζηλανδίας (RIANZ) για την πώληση 15.000 αντιγράφων του single.
Στο Ηνωμένο Βασίλειο, το "Just Dance" έκανε το ντεμπούτο του στο νούμερο τρία για την εβδομάδα που έληξε στις 10 Ιανουαρίου 2009. Ανήλθε στο νούμερο ένα την επόμενη εβδομάδα, και παρέμεινε στην κορυφή για τρεις εβδομάδες. Σε μια συνέντευξη με τη Daily Mail, η Gaga εξηγεί τα συναισθήματά της για την άνοδο του τραγουδιού στο νούμερο ένα στο Ηνωμένο Βασίλειο, λέγοντας: "Ήταν ένα μακροχρόνιο όνειρο να έχω μια μεγάλη επιτυχία στο Ηνωμένο Βασίλειο - οι θαυμαστές μου εκεί είναι τόσο σέξι και οι άνθρωποι είναι τόσο καινοτόμοι και ελεύθεροι στον τρόπο που σκέφτονται για την ποπ κουλτούρα και τη μουσική. Ήμουν στο διαμέρισμά μου στο Λος Άντζελες και ετοιμαζόμουν να πάω στη πρόβα χορού όταν τηλεφώνησαν και μου το είπαν, και εγώ απλά έκλαψα". Στην Ιρλανδία, το τραγούδι έκανε το ντεμπούτο του στο νούμερο έντεκα, και μετά από μία εβδομάδα πήγε στην κορυφή του chart. Το τραγούδι πήγε στην κορυφή των charts της Ολλανδίας στις 28 Φεβρουαρίου 2009. Το κομμάτι έφθασε επίσης στα κορυφαία δέκα σε Αυστρία, Δανία, Φινλανδία, Γερμανία, Νορβηγία, Σουηδία, Ελβετία και στα κορυφαία είκοσι του Βελγίου (Flanders και Wallonia) και της Γαλλίας. Στην Ελλάδα το τραγούδι κατάφερε να ανέβει στην ένατη θέση του ελληνικού τσαρτ και η παρουσία του σε αυτό κράτησε περίπου ένα χρόνο. Σε όλο τον κόσμο το τραγούδι έχει πουλήσει πάνω από 9,6 εκατομμύρια ψηφιακά αντίγραφα.
Μουσικό βίντεο
Κυκλοφόρησε το Μάιο του 2008, το βίντεο σκηνοθετήθηκε από τη σκηνοθέτρια μουσικών βίντεο Melina Matsoukas, και βασίζεται στο θεματικό περιεχόμενο του τραγουδιού, δηλαδή, του να βρίσκεσαι σε ένα πάρτι. Το βίντεο αρχίζει με την Gaga να φτάνει μαζί με τους χορευτές της σε ένα πάρτι σε σπίτι, που φαίνεται πως έχει λήξει. Ένας από τους χορευτές βάζει ένα Discolite Boombox σε λειτουργία, ηχώντας στη διαπασών τη μουσική μέσα στο σπίτι. Το πλήθος στο party φαίνεται να κοιμάται σε διάφορους χώρους, και ξυπνάει από τη μουσική. Όλοι αρχίζουν να χορεύουν, και σκηνές από το party είναι κομμένα με σκηνές από μια γυναίκα που ήταν ντυμένη χορό Lady Gaga που χορεύει σε ένα πόντσο, με μια disco μπάλα ή σε μια μικρή πισίνα καουτσούκ να παίζει με μια φουσκωτή φάλαινα δολοφόνο. Φοράει ένα μπλε, σε σχήμα κεραυνού αυτοκόλλητο κάτω από το δεξί της μάτι όπως εκείνο στο εξώφυλλο του single, το οποίο ήταν ένα αφιέρωμα στο μουσικό της είδωλο David Bowie. Ο O'Donis εμφανίζεται στο βίντεο να είναι πλαισιωμένος από πολλά κορίτσια κατά τη διάρκεια του "When I come through on the dance floor" interlude. Cameo εμφανίσεις έκανε ο Akon και ο Space Cowboy. Το MTV ονόμασε το βίντεο ως μια ωδή στο "Me Decade». Κατά τη διάρκεια μιας συνέντευξης με τον Αυστραλό ραδιόφωνο τον Σεπτέμβριο του 2008, η Gaga δήλωσε ότι "Το όλο βίντεο είναι τέχνη απόδοσης για το να είναι κανείς μεθυσμένος σε ένα πάρτι». Σε μια συνέντευξη με το About.com, όταν ρωτήθηκε για την εμπειρία στα γυρίσματα του μουσικού βίντεο, η Gaga εξήγησε: «Ω, ήταν τόσο διασκεδαστικό, ήταν καταπληκτικό. Για μένα ήταν σαν να βρισκόμουν σε set του Martin Scorsese. Είχα τόσο χαμηλό προϋπολογισμό (budget) για τόσο καιρό, και το να έχω αυτό το απίστευτα εκπληκτικό βίντεο ήταν πραγματικά πολύ συγκινητικό. Ήταν πραγματικά διασκεδαστικό, αλλά θα δείτε αν ποτέ έρθετε στα γυρίσματα ενός βίντεό μου κάποια μέρα - είμαι πολύ ιδιωτική για αυτά τα πράγματα, δεν μιλάω και πολύ σε όλους. Δεν είμαι σαν το party girl που τρέχει γύρω γύρω. Μπορεί κιόλας να φαίνεται πως είμαι και λίγο ντίβα. Είμαι κατά κάποιον τρόπο με τον εαυτό μου, στον εργασιακό χώρο του κεφαλιού μου να ανησυχώ για τα κοστούμια, και αν τα έξτρα φαίνονται καλά, και την τοποθέτηση. Δεν εμφανίζομαι απλά για τα πράγματα, ξέρετε. Αυτό το βίντεο ήταν ένα όραμά μου. Ήταν η Μελίνα, η σκηνοθέτης, που ήθελε να κάνει κάτι, να έχουμε μια καλλιτεχνική πτυχή που ήταν τόσο ποπ αλλά παρέμενε και εμπορική, αλλά αυτό έδινε την αίσθηση του lifestyle. Ήταν όλα αυτά τα πράγματα, το λατρεύω.»
Ζωντανές εμφανίσεις
Τον Ιούλιο, ερμήνευσε το τραγούδι για πρώτη φορά στο διαγωνισμό μαγιό Miss Universe 2008 στο Βιετνάμ, αργότερα η Lady Gaga ερμήνευσε το τραγούδι για πολλές τηλεοπτικές εκπομπές στις Ηνωμένες Πολιτείες. Εμφανίστηκε στο Jimmy Kimmel Live!, στο The Tonight Show with Jay Leno, στο So You Think You Can Dance και στο The Ellen DeGeneres Show. Στην Αυστραλία, τραγούδησε στο Sunrise, όπου η εμφάνισή της είχε κατακριθεί για συγχρονισμό των χειλιών με το τραγούδι (playback). Η Gaga το αρνήθηκε και έβγαλε μια δήλωση λέγοντας «ήμουν άρρωστη την ημέρα της παράστασης, αλλά εγώ, 100 τοις εκατό, τραγουδούσα εντελώς ζωντανά. [...] Δεν έχω κάνει ποτέ playback και ποτέ δεν θα κάνω. Ακόμη και στη χειρότερη μέρα μου, ποτέ δεν θα το κάνω". Στο Ηνωμένο Βασίλειο, τραγούδησε το τραγούδι στο GMTV. Τραγούδησε επίσης το κομμάτι κατά τη διάρκεια των AOL συνεδριών που πραγματοποίησε. Το "Just Dance" προστέθηκε στο setlist της πρώτης της headlining The Fame Ball Tour περιοδείας της, όπου εκτελέστηκε πριν από το Encore. Καθώς η εκτέλεση για την ακουστική εκδοχή του "Poker Face" τελείωσε, η Gaga έφυγε από τη σκηνή και ένα video interlude με τίτλο "The Face" άρχισε να λέει για την εναλλακτική persona της Gaga, την Candy Warhol, και την μάθαινε να μιλάει. Η Gaga εμφανίστηκε στη σκηνή φορώντας ένα φόρεμα σε σχήμα tutu μπαλέτου με μυτερές προεξοχές στους ώμους και κοντή φούστα. Οι χορευτές της ήταν ντυμένοι με Louis Vuitton Steven Sprouse τυπωμένα παντελόνια που ταίριαζαν με τα παπούτσια της Gaga. Το σκηνικό άλλαξε ώστε να δείχνει ντίσκο φώτα που αναβοσβήνουν και η Gaga στεκόταν φορώντας τα γυαλιά ηλίου από το βίντεο της, προβάλλοντας το στίχο "Pop Music Will Never Be Low Brow" ("Η Ποπ Μουσική Δεν Θα Είναι Ποτέ Υποδεέστερη"). Ένα remix του intro για το "Just Dance" ξεκίνησε και η Gaga άρχισε να τραγουδάει το τραγούδι, ενώ κινούταν γύρω γύρω με χορογραφημένες χορευτικές κινήσεις. Έκανε επίσης την πρωταρχική της εμφάνιση στις τηλεοπτικές οθόνες της Ιρλανδίας εκτελώντας το "Just Dance", στην ιρλανδική εκπομπή Tubridy Tonight τον Ιανουάριο του 2009. Επίσης προστέθηκε στο setlist της The Monster Ball Tour, εκτελούμενο ως το δεύτερο τραγούδι της λίστας. Μετά το εναρκτήριο τραγούδι "Dance in the Dark", δέθηκε σε ένα φορητό ασημένιο διακοσμημένο πληκτρολόγιο και άρχισε να εκτελεί το "Just Dance" ενώ βρισκόταν μέσα σε έναν άσπρο κύβο από τον οποίο αναδύθηκε από την κορυφή, και ανήλθε η οθόνη βίντεο. Ανατράφηκε σε μια πλατφόρμα με ένα keytar (κιθαρμόνιο) στον ώμο της καθώς οκτώ χορευτές σε λευκά κορμάκια εγκλωβισμένοι σε βήματα κάτω της. Το Μάιο του 2011, η Gaga ερμήνευσε το τραγούδι κατά τη διάρκεια του Radio 1's Big Weekend στο Carlisle, Cumbria. Το τραγούδι συμπεριλήφθηκε και στο τρίτο γύρο συναυλιών της το 2012, Born This Way Ball.
Συντελεστές και προσωπικό
Οι συντελεστές όπως αναγράφονται στις σημειώσεις του album The Fame.
Εξωτερικοί συνδέσμοι
Κατηγορία:Τραγούδια της Lady Gaga Κατηγορία:Singles του 2008 Κατηγορία:Singles της Interscope Records Κατηγορία:Singles (ντεμπούτο) Κατηγορία:Νούμερο 1 singles στα Billboard Hot 100
Τρινιντάντ και Tομπάγκο
Η Δημοκρατία Τρινιντάντ και Τομπάγκο (στα ελληνικά συχνά και Τρινιδάδ και Τομπάγκο, επίσημα Τρίνινταντ και Τομπέιγκο ) είναι μια νησιωτική χώρα στη νότια Καραϊβική Θάλασσα, που βρίσκεται 13 ναυτικά μίλια από τις βορειοανατολικές ακτές της Βενεζουέλας. Βρίσκεται μεταξύ 10° 2' και 11°12'Β. γεωγραφικών πλατών, και 60°30' - 61°56' Δ. γεωγραφικών μηκών και είναι το νοτιότερο νησί της περιοχής.
Το μέσο μήκος του νησιού Τρινιντάντ είναι 80 χιλιόμετρα και το μέσο πλάτος είναι 59 χιλιόμετρα. Το νησί Τομπάγκο έχει μήκος 41 χιλιόμετρα κι είναι 12 χιλιόμετρα πλατύ στο μέγιστο πλάτος του.
Πρωτεύουσα της χώρας είναι το Πορτ οφ Σπέιν, με 350.000 περίπου κατοίκους, που βρίσκεται στο Τρινιντάντ.
Προ-αποικιακή περίοδος
Στο Τρινιντάντ και στο Τομπάγκο εγκαταστάθηκαν αρχικά αυτόχθονες Αμερικανοί που ήρθαν από τη Νότια Αμερική. Το Τρινιντάντ θεωρείται το παλαιότερο κατοικημένο μέρος της Καραϊβικής, αφού σε αυτό εγκαταστάθηκαν άνθρωποι τουλάχιστον 7.000 χρόνια πριν. Το ίχνος του Μπανουάρι (Banwari Trace) στο νοτιοδυτικό Τρινιντάντ είναι ο παλαιότερος πιστοποιημένος αρχαιολογικός χώρος στην Καραϊβική, που χρονολογείται περίπου στο 5000 π.Χ. Αρκετά μεταναστευτικά κύματα εμφανίστηκαν τους επόμενους αιώνες, τα οποία μπορούν να αναγνωριστούν από τις διαφορές στα αρχαιολογικά τους υπολείμματα. Όταν έφτασαν οι Ευρωπαίοι στο νησί, το Τρινιντάντ κατοικούνταν από διάφορες ομάδες που μιλούσαν τη γλώσσα των Αραουάκων, συμπεριλαμβανομένων των Νεπόγια και Σουπόγια, και ομάδες που μιλούσαν τη γλώσσα των Καραΐβων, όπως οι Γιάο, ενώ το Τομπάγκο κατοικούνταν από Καραΐβους και Γκαλίμπι. Το Τρινιντάντ ήταν γνωστό στους γηγενείς λαούς ως «Ιέρι» («Γη του Κολιμπρί»).
Ευρωπαϊκός αποικισμός
thumb|Ο [[Ουόλτερ Ράλεϊ κάνει επιδρομή στον ισπανικό οικισμό στο Τρινιντάντ το 1595]] Ο Χριστόφορος Κολόμβος ήταν ο πρώτος Ευρωπαίος που είδε το Τρινιντάντ, στο τρίτο ταξίδι του στην Αμερική το 1498. Ανέφερε επίσης ότι είδε το Τομπάγκο στον μακρινό ορίζοντα, το ονόμασε Bellaforma, αλλά δεν πήγε στο νησί.
Τη δεκαετία του 1530, ο Αντόνιο δε Σεντένιο (Antonio de Sedeño), ένας Ισπανός στρατιώτης που σκόπευε να κατακτήσει το νησί του Τρινιντάντ, έφτασε στη νοτιοδυτική ακτή του με ένα μικρό στρατό ανδρών, σκοπεύοντας να υποτάξει τους αυτόχθονες Αμερικανούς λαούς του νησιού. Ο Σεντένιο και οι άντρες του πολέμησαν πολλές φορές τους γηγενείς λαούς και στη συνέχεια έχτισαν ένα φρούριο. Οι επόμενες δεκαετίες γενικά κύλησαν με πολέμους με τους γηγενείς λαούς, μέχρι το 1592, ο «Cacique» (ντόπιος αρχηγός) Wannawanare (επίσης γνωστός ως Guanaguanare) παραχώρησε την περιοχή γύρω από το σύγχρονο Σαιντ Τζόζεφ στο Ντομίνγκο δε Βέρα ε Ιμπαργουέν και αποσύρθηκε σε άλλο μέρος του νησιού. Ο οικισμός του Σαν Χοσέ δε Ορούνια (San José de Oruña) ιδρύθηκε αργότερα από τον Antonio de Berrío σε αυτή τη γη το 1592. Λίγο αργότερα, ο Άγγλος ναυτικός Ουόλτερ Ράλεϊ έφτασε στο Τρινιντάντ στις 22 Μαρτίου του 1595 για να αναζητήσει το φημισμένο «Ελ Ντοράντο» («Πόλη του Χρυσού») που υποτίθεται ότι βρισκόταν στη Νότια Αμερική. Ο Ράλεϊ επιτέθηκε στο Σαν Χοσέ δε Ορούνια, συνέλαβε και ανάκρινε τον Αντόνιο ντε Μπερίο και έλαβε πολλές πληροφορίες από αυτόν και από τον Κασίκε Τοπιαουάρι και μετά η ισπανική εξουσία αποκαταστάθηκε.
Εν τω μεταξύ, υπήρξαν πολλές προσπάθειες από τις ευρωπαϊκές δυνάμεις να αποικίσουν το Τομπάγκο κατά τη διάρκεια του 1620-40, με τους Ολλανδούς, τους Άγγλους και τους Κουρλανδούς (από το Δουκάτο της Κουρλάνδης και της Σεμιγαλλίας, τώρα μέρος της Λετονίας) να προσπαθούν να αποικίσουν το νησί με λίγη επιτυχία. Από το 1654 οι Ολλανδοί και οι Κουρλανδοί κατάφεραν να αποκτήσουν μια πιο ασφαλή βάση, ενώ αργότερα εντάχθηκαν αρκετές εκατοντάδες Γάλλοι έποικοι. Η οικονομία βασιζόταν στις φυτείες ζάχαρης, λουλακί και ρούμι, στις οποίες εργάζονταν ένας μεγάλος αριθμός Αφρικανών σκλάβων, οι οποίοι σύντομα ξεπέρασαν τους Ευρωπαίους αποίκους. Μεγάλος αριθμός οχυρών κατασκευάστηκε καθώς το Τομπάγκο έγινε μήλο της Έριδος μεταξύ Γαλλίας, Ολλανδίας και Βρετανίας, με το νησί να αλλάζει χέρια περίπου 31 φορές πριν από το 1814, μια κατάσταση που επιδεινώθηκε από την εκτεταμένη πειρατεία. Οι Βρετανοί κατάφεραν να κρατήσουν το Τομπάγκο από το 1762 έως το 1781, οπότε καταλήφθηκε από τους Γάλλους, οι οποίοι κυβέρνησαν μέχρι το 1793 όταν η Βρετανία κατέλαβε το νησί.